CELEX: 22020D0081
Language: mt
Date: 2018-03-23 00:00:00
Title: Deċiżjoni tal-Kumitat Konġunt taż-ŻEE Nru 64/2018 tat-23 ta’ Marzu 2018 li temenda l-Anness IX (Servizzi finanzjarji) tal-Ftehim ŻEE [2020/81]

30.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 26/60
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 64/2018
         tat-23 ta’ Marzu 2018
         li temenda l-Anness IX (Servizzi finanzjarji) tal-Ftehim ŻEE [2020/81]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (KE) Nru 345/2013 tal-Parlament Ewropew u tal-Kunsill tas-17 ta’ April 2013 dwar fondi Ewropej ta’ kapital ta’ riskju (1) irid jiġi inkorporat fil-Ftehim taż-ŻEE.
                  
               
                     (2)
                  
                  
                     Ir-Regolament (KE) Nru 346/2013 tal-Parlament Ewropew u tal-Kunsill tas-17 ta’ April 2013 dwar il-fondi ta’ intraprenditorija soċjali Ewropej (2) irid jiġi inkorporat fil-Ftehim taż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) Nru 593/2014 tat-3 ta’ Ġunju 2014 li jistipula standards tekniċi ta’ implimentazzjoni rigward il-format tan-notifika skont l-Artikolu 16(1) tar-Regolament (UE) Nru 345/2013 tal-Parlament Ewropew u tal-Kunsill dwar fondi ta’ kapital ta’ riskju Ewropej (3) irid jiġi inkorporat fil-Ftehim ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) Nru 594/2014 tat-3 ta’ Ġunju 2014 li jistipula standards tekniċi ta’ implimentazzjoni rigward il-format tan-notifika skont l-Artikolu 17(1) tar-Regolament (UE) Nru 346/2013 tal-Parlament Ewropew u tal-Kunsill dwar fondi ta’ intraprenditorija soċjali Ewropej (4) irid jiġi inkorporat fil-Ftehim ŻEE.
                  
               
                     (5)
                  
                  
                     Għalhekk, l-Anness IX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiddaħħal wara l-punt 31bcai (id-Deċiżjoni ta’ Implimentazzjoni tal-Kummissjoni (UE) 2015/2042 tal-Anness IX tal-Ftehim ŻEE:
            
                        “31bd.
                     
                     
                        
                           32013 R 0345: Ir-Regolament (UE) Nru 345/2013 tal-Parlament Ewropew u tal-Kunsill tas-17 ta’ April 2013 dwar fondi Ewropej ta’ kapital ta’ riskju (ĠU L 115, 25.4.2013, p. 1).
                        Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                        
                                    (a)
                                 
                                 
                                    Minkejja d-dispożizzjonijiet tal-Protokoll 1 ta’ dan il-Ftehim, u sakemm ma jkunx provdut mod ieħor f’dan il-Ftehim, it-termini ‘Stat Membru/(i)’ u ‘awtoritajiet kompetenti’ għandhom jinftiehmu li jinkludu, apparti t-tifsira tagħhom fir-Regolament, l-Istati tal-EFTA u l-awtoritajiet kompetenti tagħhom, rispettivament.
                                 
                              
                                    (b)
                                 
                                 
                                    Fl-Artikoli 22 u 23, il-kliem ‘jew, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘AETS’.
                                 
                              
                                    (c)
                                 
                                 
                                    Fl-Artikolu 23(2), il-kliem ‘liġijiet oħra tal-Unjoni’ għandhom jiġu sostitwiti bil-kliem ‘dispożizzjonijiet oħra tal-Ftehim ŻEE’.
                                 
                              
                                    (d)
                                 
                                 
                                    Fl-Artikolu 24, il-kliem ‘lill-AETS, li’ għandhom jiġu sostitwiti bil-kliem ‘lill-AETS. lill-AETS jew, skont il-każ, l-Awtorità ta’ Sorveljanza tal-EFTA’.
                                 
                              
                  
                        31bda.
                     
                     
                        
                           32014 R 0593: Ir-Regolament ta’ Implimentazzjoni tal-Kummissjoni (UE) Nru 593/2014 tat- 3 ta’ Ġunju 2014 li jistipula standards tekniċi ta’ implimentazzjoni rigward il-format tan-notifika skont l-Artikolu 16(1) tar-Regolament (UE) Nru 345/2013 tal-Parlament Ewropew u tal-Kunsill dwar fondi ta’ kapital ta’ riskju Ewropej (ĠU L 165, 4.6.2014, p. 41).
                     
                  
                        31be.
                     
                     
                        
                           32013 R 0346: Ir-Regolament (UE) Nru 346/2013 tal-Parlament Ewropew u tal-Kunsill tas-17 ta’ April 2013 dwar il-fondi ta’ intraprenditorija soċjali Ewropej (ĠUL 115, 25.4.2013, p. 18).
                        Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                        
                                    (a)
                                 
                                 
                                    Minkejja d-dispożizzjonijiet tal-Protokoll 1 ta’ dan il-Ftehim, u sakemm ma jkunx provdut mod ieħor f’dan il-Ftehim, it-termini ‘Stat Membru/(i)’ u ‘awtoritajiet kompetenti’ għandhom jinftiehmu li jinkludu, apparti t-tifsira tagħhom fir-Regolament, l-Istati tal-EFTA u l-awtoritajiet kompetenti tagħhom, rispettivament.
                                 
                              
                                    (b)
                                 
                                 
                                    Fl-Artikoli 23 u 24, il-kliem ‘jew, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘AETS’.
                                 
                              
                                    (c)
                                 
                                 
                                    Fl-Artikolu 24(2), il-kliem ‘liġijiet oħra tal-Unjoni’ għandhom jiġu sostitwiti bil-kliem ‘dispożizzjonijiet oħra tal-Ftehim ŻEE’.
                                 
                              
                                    (d)
                                 
                                 
                                    Fl-Artikolu 25, il-kliem ‘lill-AETS, li’ għandhom jiġu sostitwiti bil-kliem ‘lill-AETS. lill-AETS jew, skont il-każ, l-Awtorità ta’ Sorveljanza tal-EFTA’.
                                 
                              
                  
                        31bea.
                     
                     
                        
                           32014 R 0594: Ir-Regolament ta’ Implimentazzjoni tal-Kummissjoni (UE) Nru 594/2014 tat-3 ta’ Ġunju 2014 li jistipula standards tekniċi ta’ implimentazzjoni rigward il-format tan-notifika skont l-Artikolu 17(1) tar-Regolament (UE) Nru 346/2013 tal-Parlament Ewropew u tal-Kunsill dwar fondi ta’ intraprenditorija soċjali Ewropej (ĠU L 165, 4.6.2014, p. 44).”
                     
                  
         
            Artikolu 2
            It-testi tar-Regolamenti (UE) Nru 345/2013 u (UE) 346/2013 u r-Regolamenti ta’ Implimentazzjoni (UE) Nru 593/2014 u (UE) Nru 594/2014 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-24 ta’ Marzu 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-23 ta’ Marzu 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 115, 25.4.2013, p. 1.
         
            (2)  ĠU 115, 25.4.2013, p. 18.
         
            (3)  ĠU 165, 4.6.2014, p. 41.
         
            (4)  ĠU 165, 4.6.2014, p. 44.
         
            (*1)  Ma hemm l-ebda rekwiżit kostituzzjonali.